Viswanathan Anand

I **V. Anand** or **Anand Viswanathan**, a keraklang ausan dang **Viswanathan Anand** (, ; mibait  11 Dicembre 1969) metung yang Grandmaster a Indian king chess ampong kasalukuyang Kampeon ning Yatu king Chess. Mekatalima neng sinambut i Anand king World Chess Championship  (2000, 2007, 2008, 2010, 2012), at ya ing alang salungat a Kampeon ning Yatu manibat kanitang 2007.

Ya ing tinalan king FIDE World Chess Championship manibat 2000 anggang 2002, anyang panaun e mepitna la king titulung pangyatu. Ya ing meging alang sasalungat a Kampeon ning Yatu anyang 2007 at pemingwa ne ing kayang titulu laban kang Vladimir Kramnik anyang 2008. Kaybat, matagumpe neng pemingwa ing kayang titulu  king World Chess Championship 2010 laban kang Veselin Topalov ampo king World Chess Championship 2012 laban kang Boris Gelfand. Antimong makalukluk a kampeon, arapan ne ing sumambut king datang a Candidates Tournament king  World Chess Championship 2013.

Metung ya kareng anam a talapamyalung king kasalesayan a mekabalbal king markang 2800 i Anand king listaan a FIDE rating, at anyang Abril 2007 king edad a 37, ya ing meging manimuna king yatu king mumunang pamikatagun.  Mekatalima ya kareng anam a pamikatagun king babo ning pamagranggung pangyatu, manibat Abril 2007 anggang Julio 2008, at telan ne ing mumunang ranggu king kabilugan kareng labing limang (15). Anyang Octubre 2008, milwal ya king ranggung mumunang atlu king mumunang pamikatagun manibat anyang Julio 1996. Ikwa neng pasibayung Anand ing mumunang ranggu king yatu anyang 1 Noviembre 2010, anyang simbut ne ing kasalukuyan a mumuna king yatung i Magnus Carlsen king Bilbao Masters, oneng sibli ne kang Carlsen ing posisyon a iti anyang Julio 2011.

I Anand ing meging mumunang grandmaster ning India anyang 1988. Ya murin ing mumunang tinanggap king Rajiv Gandhi Khel Ratna Award anyang 1991–92, ing pekamatas a dangalan ning India king pasiknangan. Anyang 2007, tinggap ne ing kadwang pekamatas a galal ning India para kareng sibilan,ing Padma Vibhushan, at uli na nita, ya ing  mumunang tau king pasiknangan ing tinanggap king dangalan a ita king amlat ning India.

Linarawan neng Lubomir Kavalek i Anand a pekamaleparan belwan a kampeon ning yatu king kabilugan ning panaun ("the most versatile world champion ever"), uling bukud mung i Anand kareng sablang talapamyalung ing sinambut king kampeonatong pangyatu kareng dakal a format, kayabe ya ing Tournament, Match, Rapid, ampong Knockout chess.

## Lon la murin
* List of chess games between Anand and Kramnik

## Dalerayan

## Karagdagang babasan
*Viswanathan Anand, *My Best Games of Chess* (Gambit, 2001 (new edition))

## Suglung palwal

* 
*  (Chessbase article on Anand's Twitter account )
* Anand wins World Championship 2010 
* 500+ photos from the World Championship 2010 
*Viswanathan Anand at CSA Celebrity Speakers 
* Latest Videos of Viswanathan Anand 
* Viswanathan Anand games at 365Chess.com
* Interview with Viswanathan Anand  at LatestChess.com year 2007
* [[Time (magazine)|TIME]: History of Chess, by Viswanathan Anand] 
* Startup Lessons from Viswanathan Anand 
*  Interview with CNN IBN, May 2008 
* Interview at ChessBase 
* Vishy Anand on lessons to board room from the board Economic Times
*"India Swoons Over Its Chess Champ, and Even the Game" *New York Times* 9 August 2010
*The game Anand-Bologan, Dortmund (7) 2003, with annotations by Boris Schipkov
*The game Anand-Topalov, World Chess Championship, Sofia (4) 2010, with annotations by Boris Schipkov
*Viswanathan Anand's Interview in Dec 2011 before London Chess Classic